open-index/open-wikipedia-markdown huggingface dataset:
המאור (ברוקלין)

ממוזער|שמאל|275px|דף השער של גליונו השני של "המאור". ניו יורק 1950
**המאור** (באנגלית: **Hamaor**) הוא כתב עת תורני שיוצא לאור בברוקלין, ניו יורק, מראשית שנות ה-50 של המאה ה-20.

העורך המייסד של כתב העת היה הרב מאיר אמסל שערך את גליונותיו עד פטירתו ב-2007. כתב העת היה מזוהה באופן לא-רשמי עם חסידות חב"ד בשל קשריו של העורך עם הרבי מנחם מנדל שניאורסון שהיה מפרסם אחדות משיחותיו, מוגהות אישית על ידו ב"המאור". נכון לראשית שנת 2014 ראו אור למעלה מ-450 גליונות של כתב העת.

## תכנים
המאור הודפס לראשונה כירחון ולפי דברי עורכיו הוא . במצעו של כתב העת בגליונו הראשון, נאמר כי ישמש במה משותפת לכל "גדולי דורנו, חכמיו וסופריו" לפרסום מאמרים תורניים והלכתיים, כמו גם מסות וקטעי פובליציסטיקה על האקטואליה של יהדות ארצות הברית ויהדות העולם בכלל.

בנוסף, הדגיש כתב העת את העיסוק במצבם הכלכלי של רבנים פליטי השואה שהגיעו במהלך מלחמת העולם השנייה ולאחר המלחמה לחופי ארצות הברית והתקשו להתערות בחברה ולהתפרנס.

כתב העת פרסם לאורך השנים, קטעים מכתבי יד רבניים מכל התקופות, וחידושי תורה מפרי עטם של רבני התקופה, בעיקר מקרב יהדות ארצות הברית. פסקי הלכה רבים התפרסמו לראשונה על דפי גליונותיו של "המאור", כמו גם סקירות ביוגרפיות של רבנים, מדורים מיוחדים בהמאור מוקדשים גם לענייני מחשבה וחסידות.

בהיותו כתב עת שיצא במשך כל מחציתה השנייה של המאה ה-20 שזורים בו פרטים רבים על ההיסטוריה של יהדות ארצות הברית בתקופה זו, פרטים על אישים רבים מקרב יהדות זו, וסיקורים שנעשו בזמן אמת של פולמוסים הלכתיים, כמו פולמוס כשרות הג'לטין.

## כותבים
בין כותבי "המאור" במשך שנות קיומו נמנו רבנים ידועי שם רבים כמו: הרב יעקב מסקין, הרב יונתן שטייף והרב אייזיק אוזבנד, ופוסקי הלכה כמו: הרב משה פיינשטיין, הרב שלמה זלמן ברוין, רבי מאיר איזקסון, הרב שריה דבליצקי והרב אפרים גרינבלט. חיים בלוך והרב יקותיאל יהודה גרינוולד פרסמו בו מאמרים היסטוריים.

## ספר היובל "המאור" וזיכרון בספר
לרגל חגיגות יובל ה-25 להדפסת כתב העת, הדפיס העורך שני כרכים עבי כרס כ"ספר יובל", האחד בעל דגש תורני, והשני ספרותי; הכולל בתוכו מאמרים ומידע רב על אישים בולטים ביהדות האורתודוקסית בארצות הברית. הכנת הכרכים נמשכה זמן רב, והם נדפסו בפער שנים ניכר:
* 
* 

## קישורים חיצוניים
* 
* 

;גליונות השנה הראשונה של "המאור"
* 
* 
* 
* 
* 
* 
;גליונות נוספים
* 
* 
* 
* 
* 
* 

קטגוריה:ארצות הברית: כתבי עת תורניים
קטגוריה:יהדות בברוקלין
שלום אדון קורבה

**שלום אדון קורבה** (בצרפתית: **Bonjour Monsieur Courbet**) או **הפגישה** (**La rencontre**) הוא ציור של האמן גוסטב קורבה משנת 1854. היצירה מוצגת במוזיאון פאבר שבמונפלייה, צרפת. יצירה זו עוסקת בהצהרתו של גוסטב קורבה לגבי מעמדו ותפקידו של אמן בחברה - האמן הוא נפש חופשייה שאינה מקבלת תכתיבים מאף אדם, אפילו לא מפטרונו.

## רקע
היצירה נוצרה בתקופת המהפכה התעשייתית שבה חלו שינויים רבים בחברה ובכלכלה וכך גם בתחום האומנות. באותה תקופה בעלי בתי החרושת מהמעמד הבורגני בצרפת התחזקו ובמקביל, מעמד הפועלים גדל והפך למנוצל יותר. ילדים ונשים עבדו בשכר זעום, בתנאים קשים וללא תנאים סוציאליים. קורבה בציוריו ביטא מצבים חברתיים שונים במטרה לייצג את האובייקטיביות וכתוצאה מכך נוצר זרם הריאליזם בעקבות ביקורות על ציוריו.

## תיאור היצירה
היצירה "שלום אדון קורבה" מתארת פגישה בין הצייר גוסטב קורבה לפטרונו אלפרד בריאס בקרבת מקום לאחוזת הפטרון במונפלייה. הציור מצויר בנוף כפרי אשר היה אהוד על גוסטב קורבה ומציג שלוש דמויות: האמן, הפטרון ולידו נמצאים משרתו וכלב הציד שלו, דבר המסמל את מעמדו הגבוה. לבוש הפטרון מהודר ולבוש משרתו מוקפד. האמן לבוש כנווד הוא אוחז במקל ביד אחת ובכובע בידו השנייה, על גבו תרמיל וכלי הציור שלו כאשר הוא מחזיק את הכובע בצורה נינוחה לעומת הפטרון ומשרתו אשר הורידו את הכובע כברכת שלום ואות של כבוד. מבטם מושפל כאשר קורבה עומד עם ראש מורם מלא גאווה ומביט ישירות בפטרונו.

## מרכיבים חזותיים
האור ביצירה מגיע מצד שמאל מאור השמש, הפטרון ומשרתו נמצאים בצל שבא מן העץ, אותו לא רואים אך מזהים לפי צורת הצל. כאשר קורבה נמצא באור שמש מלא. הקומפוזיציה מתוכננת כך שקו האופק חותך את היצירה לרוחבה במרכז, והדמויות ממלאות את הקומפוזיציה במאוזן מכל צדדיה. הצבע ביצירה הוא ריאליסטי, הצבעים מייצגים את המציאות כפי שהיא נראית לעין האנושית, הצייר מצייר מה שהוא רואה. תפיסת החלל והפרספקטיבה היא עמוקה, קיימת חלוקה למישורים ניתן לראות כי האמן נמצא במישור הקדמי ומאחוריו הפטרון ומשרתו הנמצאים במישור השני. נוסף על כך, קיים שימוש בפרספקטיבה אווירית, ככל שמתרחקים האובייקטים קטנים ומטשטשים.

## לקריאה נוספת
*שטרמל קריסטין, **ריאליזם**, תל אביב: ספרי, 2005.

## קישורים חיצוניים

*
*אתר המוזיאון הרשמי, באתר Musée Fabre
*אקדמיית קהאן, באתר Khan Academy

קטגוריה:ציור ריאליסטי
קטגוריה:גברים בציור
קטגוריה:דיוקנאות עצמיים
קטגוריה:גוסטב קורבה
קטגוריה:בעלי חיים באמנות
ככה סתם

"**כָּכָה סְתָם**" הוא שיר של המשורר והפזמונאי ע. הלל, שהלחין סשה ארגוב וביצעה להקת הזמר "התרנגולים".

השיר נכתב במיוחד לתוכניתה השנייה של הלהקה לאור הצלחת תוכניתה הראשונה שנתיים קודם לכן. הרפרטואר המוזיקלי התחלק לנושאים שנקבעו על ידי הבמאית נעמי פולני, ושיר זה השתייך לקטגוריית "שכונה".

במלחמת יום הכיפורים הרבו שלמה ארצי ולהקת "גברת תפוח" להופיע יחד בפני חיילי משמר הגבול. לאחר המלחמה, בשנת 1974, הוציא ארצי בליווי הלהקה את האלבום **"[[לכל החברים מהמסע מים אל ים]]"**. בין השירים הבולטים באלבום הייתה גם גרסת כיסוי לשיר "ככה סתם", שאותו סיים ארצי בתוספת שורה "She loves you, יה בה יה", כשילוב עם שירם של הביטלס "She Loves You". לביצוע של ארצי יצא וידאו קליפ, שמתאר את ארצי ואת חברי הלהקה עושים תעלולים לכל מי שנקרה בדרכם.

באלבום "מגדל הפזמון" שיצא בשנת 2009 הקליט שלומי שבן גרסת כיסוי לשיר. את הגרסה הוא ביצע גם בשנת 2019, בערב מחווה ללהקת "התרנגולים".

## מילות השיר
השיר מתאר את חוויותיהם של חבורת ילדים שובבים ושעשועי הילדים שהם מבצעים בשכונה: צילצול בפעמון ובריחה, השפרצת מים על הספר, קיצוץ חמנייה בגינה, סינוור המורה והבהלת זוג בשדרה.

הפזמון החוזר:

מתואר גם משחק הילדים הֵנְדְזַ-אפּ :

.

## אזכורים למילים "ככה סתם"
המילים "ככה סתם", שפירושן "ללא סיבה", פותחות כל בית (אנאפורה).
בשיר "הכל זהב", כתב חיים חפר  כמחווה למילים "לא בכוונה לחצנו על הפעמון" שבשיר.

המילים "ככה סתם" שימשו גם ככותרת לספר שיריו של סשה ארגוב ולמופע לזכרו.

הזמרת רחלי חיים ובעלה, השחקן והזמר בני נדלר, העלו את האלבום-מופע לילדים "מה עושות האיילות – ככה סתם", שכלל שירים של לאה גולדברג וע. הלל.

## קישורים חיצוניים

* ככה סתם, באתר אקו"ם
* תווים לשיר, עמוד 17 בספר התווים: ארגוב, סשה. ככה סתם - משירי סשה ארגוב, תל אביב, ידיעות אחרונות, 1979.

## הערות שוליים

קטגוריה:שירי התרנגולים
קטגוריה:שירי שלמה ארצי
קטגוריה:שירים בעברית
קטגוריה:שירי ע. הלל
קטגוריה:שירים שהולחנו על ידי סשה ארגוב
קטגוריה:שירים על ילדות
בלקיניה

**בלקיניה** (בשוודית: **Blekinge**) הוא חבל ארץ ומחוז בדרום-מזרחה של שוודיה. שטחה של בלקיניה הוא 3,055 קמ"ר ומספר תושביה כ-154,000 (נכון ל-24 בדצמבר 2014). בלקיניה היא אחד החבלים/מחוזות העתיקים ביותר בשוודיה, וקיים כבר משנת 1683.

מבחינה גאוגרפית, **החבל** גובל בחבלים סמולנד ואלנד מצפון, ובחבל סקונה ממערב. מדרום וממזרח נמצא הים הבלטי. **המחוז** גובל במחוז קאלמאר מצפון מזרח, במחוז קרונוברי מצפון, במחוז סקונה ממערב, ובים הבלטי מדרום.

## קישורים חיצוניים

## הערות שוליים

קטגוריה:שוודיה: חבלים
קטגוריה:שוודיה: מחוזות
מזכיר המדינה לענייני סקוטלנד

**מזכיר המדינה לענייני סקוטלנד** (באנגלית: **Secretary of State for Scotland**, בגאלית סקוטית: **Rùnaire Stàite na h-Alba**), הנושא בתואר **Her Majesty's Principal Secretary of State for Scotland**, הוא השר האחראי בממשלת בריטניה על ענייני סקוטלנד. הוא עומד בראש משרד סקוטלנד, מחלקה ממשלתית שבסיסה נמצא באדינבורו ובלונדון.

בעקבות חוק סקוטלנד (1998) והאצלת הסמכויות שבאה בעקבותיו, עברו סמכויות רבות ממשרד סקוטלנד לממשלת סקוטלנד, וסמכויות מזכיר המדינה לענייני סקוטלנד פחתו. הסקוטי האחרון שהחזיק בתפקיד היה דס בראון, שכיהן במקביל כמזכיר המדינה לענייני הגנה. מזכיר המדינה לענייני סקוטלנד הנוכחי הוא אליסטר ג'ק.

## מזכירי המדינה לענייני סקוטלנד (מאז 1999)

## ראו גם
* השר הראשון של סקוטלנד
* מזכיר המדינה לענייני ויילס
* מזכיר המדינה לענייני צפון אירלנד

## קישורים חיצוניים

* 
* אתר האינטרנט של משרד סקוטלנד
* ביוגרפיה של דייוויד מנדל, המזכיר הנוכחי
* ביוגרפיה של הלורד דנלופ, תת-המזכיר הנוכחי
* 

קטגוריה:ממשלת בריטניה
אגם ויניפג

**אגם ויניפג** (באנגלית: **Lake Winnipeg**) הוא אגם בגודל 24,514 קילומטרים רבועים במניטובה, קנדה והוא שארית של ימת אגאסי הקדומה. קצהו הדרומי נמצא כ-55 קילומטרים צפונית לעיר ויניפג. הוא האגם הגדול ביותר בקנדה הדרומית. הוא רדוד יחסית לאגמים אחרים, עם עומק ממוצע של כ-12 מטרים. הוא בעל צורה מאורכת עם 416 קילומטרים מקצהו הצפוני לקצהו הדרומי.

הוא אגם המים המתוקים ה-11 בגודלו בעולם והשישי בגודלו בקנדה.

תחנת הכוח והגז "Manitoba Hydro"  המספקת חשמל וגז טבעי, משתמשת באגם.

## קישורים חיצוניים

* 

ויניפג, אגם
קטגוריה:מניטובה: גאוגרפיה
ניקולאי מלאדנוב

**ניקולאי אֶבְטִימוֹב מְלָאדֶנוֹב** (בבולגרית: **Николай Евтимов Младенов**; נולד ב-5 במאי 1972 בסופיה, הרפובליקה העממית הבולגרית) הוא פוליטיקאי בולגרי אשר בשנים 2009–2010 כיהן כשר ההגנה של בולגריה, ובשנים 2010–2013 כיהן כשר החוץ של בולגריה, בממשלו הראשון של בויקו בוריסוב. בהמשך, מונה לנציג האו"ם לעיראק. בשנים 2015–2020 כיהן כמתאם המיוחד מטעם האומות המאוחדות לתהליך השלום במזרח התיכון.

## ביוגרפיה
ניקולאי מלאדנוב נולד בסופיה. הוא רכש השכלה אקדמית בסופיה ובלונדון.

ב-2001 נבחר לפרלמנט הבולגרי מטעם "איחוד הכוחות הדמוקרטיים" בהנהגת איוואן קוסטוב. ב-2005, פרש מהמפלגה. ב-2007 הצטרף למפלגת "אזרחים למען פיתוח אירופי של בולגריה" ונבחר מטעמה לפרלמנט האירופי. בהמשך כיהן כשר ההגנה בממשלו הראשון של בויקו בוריסוב, וב-2010 התמנה לשר החוץ של בולגריה. בתקופת כהונתו כשר החוץ חלה התקרבות נוספת ביחסי ישראל ובולגריה. בספטמבר 2011, בעת ביקור באנקרה, הביע ניקולאי מלאדנוב הסתייגות מקווי מדיניותה של טורקיה כלפי ישראל בעקבות אירועי המשט לעזה.

במרץ 2013 התפטרה ממשלתו של בוריסוב. ב-2 באוגוסט 2013 מונה מלאדנוב לשליח האו"ם לעיראק.

ב-5 בפברואר 2015 מונה לשליח האו"ם למזרח התיכון במקום רוברט סרי. הוא כיהן בתפקיד זה עד לשנת 2020 כאשר הוחלף על ידי תור ונסלן.

בינואר 2026 מונה למנכ"ל מועצת השלום לעזה. בתפקידו זה הוא מוביל את מועצת השלום, הגוף הבינלאומי שהוקם על מנת לנהל ולשקם את רצועת עזה לאחר מלחמת חרבות ברזל. עם כניסתו לתפקיד נפגש עם ראש ממשלת ישראל, בנימין נתניהו, כדי לתאם את יישום המנדט של המועצה ובפרט שלב ב' של תוכנית 21 הנקודות.

## קישורים חיצוניים

* 
* 
* 

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:בוגרי קינגס קולג' לונדון
קטגוריה:שליחי האו"ם למזרח התיכון
קטגוריה:סופיה: אישים
קטגוריה:שרי הגנה
קטגוריה:בולגרים שנולדו ב-1972
מאיר שרמן

**מאיר שרמן** (3 ביוני 1912 – 28 במרץ 1970) היה מראשי הרכש הישראלי בארצות הברית, דיפלומט ומנהל עסקי.

## ביוגרפיה
מאיר שרמן נולד בתל אביב לד"ר משה שרמן מחלוצי הרפואה בישראל ואשתו רבקה שרמן. 

בתקופת לימודיו בגימנסיה הרצליה שירת ביחדת הקשרים של "ההגנה" בתל אביב בפיקודו של אליהו סחרוב.

לאחר סיום לימודיו בגימנסיה הרצליה נסע לניו יורק שם סיים בהצטיינות תואר ראשון בבנקאות ומימון באוניברסיטת ניו יורק. לאחר תקופת עבודה קצרה בארץ הוא שב לניו יורק וב- 1936 השלים את לימודיו לתואר שני במנהל עסקים באוניברסיטת ניו יורק.

במרץ 1948, בעודו עובד כמנהל בכיר בחברת מסחר בינלאומית בניו יורק, גויס על ידי טדי קולק לעבוד בשירות "ההגנה" בארצות-הברית. הוא עמד בראש "חומרים לארץ-ישראל", החברה שתחתה רוכז הרכש החוקי של משלחת "ההגנה" בארצות-הברית, ופיקח על ההיבטים הכלכליים של כלל גופי הרכש. 

עם קום המדינה הפך מאיר לראש מדור הרכש של משרד הביטחון בארצות הברית. ב-1949 מונה לראש מחלקת האספקה של ישראל בארצות הברית. ב-1954 הוא התמנה ליועץ הכלכלי ומנהל השירותים הכלכליים של ישראל בארצות-הברית וב-1955 הצטרף לסגל הדיפלומטי ושימש כציר הכלכלי בשגרירות ישראל בוושינגטון.

בתחילת שנות החמישים הגה מאיר את הרעיון של שימוש בקהילות היהודיות בארצות-הברית לצורך השגת אשראי נוח לישראל, שהפך למפעל הבונדס.

בעקבות החרם הערבי ורצונה של חברת "של" להפסיק את פעולתה בארץ נרכשו נכסיה ב-1958 על ידי הממשלה וסר אייזק וולפסון ושימשו את הבסיס להקמתה של חברת "פז". בעקבות זאת חזר מאיר לישראל ונתמנה למנהל הכללי של החברה. במקביל לעבודתו בפז כיהן שרמן במספר רב של דירקטריונים ביניהם בנק לאומי, מפעלי ים המלח והחברה לישראל, עמד בראש מספר ועדות ציבוריות והיה מהיועצים הקרובים ביותר ללוי אשכול ופנחס ספיר.

נפטר בתל אביב במרץ 1970 ונקבר בבית העלמין קריית שאול.

## משפחה

אחותו הייתה המחנכת והמוזיקאית הדסה שרמן-פריאל.

## הנצחה
על שמו נקרא גן מאיר שרמן בירושלים, קרן מלגות על-שמו ומרכז הדרכה, בית שרמן, במרכז הרפואי ע"ש חיים שיבא.

## הערות שוליים

קטגוריה:אנשי היישוב ילידי הארץ
קטגוריה:בוגרי גימנסיה הרצליה
קטגוריה:לוחמי ההגנה
קטגוריה:עובדי משרד הביטחון
קטגוריה:דיפלומטים ישראלים
קטגוריה:בוגרי אוניברסיטת ניו יורק
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1912
קטגוריה:ישראלים שנפטרו ב-1970
מונגס

**מוֹנַגַס** (בספרדית: **Monagas**) היא אחת מ-23 המדינות המרכיבות את ונצואלה. המדינה, הנמצאת בצפון-מזרח ונצואלה, גובלת בסוקרה ובמפרץ פריה בצפון, בדלטה אמקורו במזרח ובדרום, בבוליבר בדרום ובאנסואטגי במערב.

המדינה משתרעת על שטח של 28,900 קילומטרים רבועים. במדינה מתגוררים 905,443 תושבים (נכון ל-2011). בירתה והעיר הגדולה ביותר בה היא מטורין.

## היסטוריה
הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19. התושבים הילידים באזור נלחמו על עצמאותם והפריעו לאנשי מסדר הפרנציסקנים להקים מיסיונים באזור. הקרבות עם הילידים נמשכו עד שבמאה ה-18 הספרדים הצליחו לגרש את הילידים.

בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור הפך להיות חלק מפרובינציית קומנה. ב-1856 האזור הפך לפרובינציה נפרדת בשם מטורין.

ב-1864, לאחר המלחמה הפדרלית, ונצואלה הפכה למדינה פדרלית והאזור הפך למדינת מטורין. ב-1881 המדינה אוחדה עם מדינות קומנה וברצלונה (כיום המדינות סוקרה ואנסואטגי בהתאמה) ליצירת "מדינת המזרח" (Estado de Oriente). ב-1891 שם המדינה שונה לברמודס.

בסוף המאה ה-19 ותחילת המאה ה-20, התרחש תהליך שבסופו מטורין חזרה להיות מדינה נפרדת. שמה שונה למונגס, על שמם של האחים חוסה טדאו וחוסה גרגוריו מונגס, אשר שניהם כיהנו כנשיאי ונצואלה.

## כלכלה
כלכלת מונגס מתבססת בעיקר על הפקת נפט וחקלאות, הכוללת בין היתר גידול קפה, קנה סוכר, קקאו, תירס וכותנה.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ונצואלה: מדינות
קייל לאפרטי

**קייל לאפרטי** (באנגלית: **Kyle Lafferty**; נולד ב-16 בספטמבר 1987) הוא כדורגלן צפון אירי המשחק בלינפילד בעמדת החלוץ.

## קריירת מועדונים
לאפרטי התחיל את הקריירה שלו באקדמיה של ברנלי. ב-5 באוגוסט 2005 ערך את הופעת הבכורה שלו במדי ברנלי בהפסד 2-1 נגד קרו אלכסנדרה. בינואר  הושאל לדרלינגטון במהלך העונה חזר לברנלי. ב-30 באפריל 2006 הבקיע את שער הבכורה שלו בברנלי בתיקו 1-1 נגד לוטון טאון.

ב-19 ביוני 2008 חתם בגלאזגו ריינג'רס תמורת 3 מיליון פאונד ושחקן נוסף. ב-5 באוגוסט 2008 ערך את הופעת הבכורה שלו במועדון נגד קובנה במסגרת מוקדמות ליגת האלופות. כעבור 11 ימים הבקיע את שער הבכורה שלו במועדון נגד הארט אוף מידלות'יאן. במהלך משחק הליגה נגד אברדין ב-16 במאי 2009 הורחק שחקנה של אברדין צ'ארלי מולגרו, לאחר שלטענת השופט הוא נגח בלאפרטי, אולם במצלמות היה ניתן לראות שלאפרטי עשה הצגה. בתגובה לכך, בוטלה ההרחקה של מולגרו וב-7 באוגוסט 2009 לאפרטי קיבל עונש קשה לאחר שהוחלט להשעותו לחודשיים. ב-25 באפריל 2010, הבקיע את שער הניצחון נגד היברניאן שהבטיח לקבוצתו אליפות. ב-25 בספטמבר 2010 כבש שלושער ראשון בקריירה בניצחון 2-7 נגד דנפרמליין אתלטיק. בסיום העונה המועדון נקלע למשבר כלכלי והורד לליגה הרביעית ולאפרטי עזב את המועדון.

ב-30 ביוני 2012 חתם בפ.צ. סיון. ב-22 ביולי 2012 לאפרטי ערך את הופעת הבכורה שלו בסיון בניצחון נד סרבט ז'נבה. שבוע לאחר מכן כבש את שער הבכורה שלו במועדון בניצחון 0-3 נגד פ.צ. לוצרן.

ב-26 ביוני 2013 חתם בפלרמו מהסרייה ב' ל-3 שנים. את העונה סיים עם 11 שערים ב-34 משחקי ליגה ועזר לקבוצה לחזור לסרייה א'.

ב-27 ביוני 2014, חזר לאנגליה כאשר חתם בנוריץ' סיטי ל-3 עם אופציה לשנה נוספת. ב-10 באוגוסט ערך את הופעת הבכורה שלו בהפסד 1-0 נגד וולברהמפטון ונדררס. ב-17 בינואר 2015 הבקיע את שער הבכורה שלו בנוריץ' נגד קארדיף סיטי.

ב-2 בפברואר 2015 הושאל לריזספור הטורקית עד לסיום העונה. ב-24 במרץ 2016 הושאל לברמינגהאם סיטי עד לסיום העונה.

ב-28 ביוני 2017 לאפרטי חתם לשנתיים בהארטס מליגת העל הסקוטית. ב-22 באוגוסט 2018 חזר לפארטי לגלאזגו ריינג'רס וחתם לשנתיים.

ב-24 ביולי 2019 שוחרר מריינג'רס וכעבור זמן קצר חתם בסרפסבורג 08 מליגת העל הנורווגית. ב-10 בינואר 2020 חתם בסנדרלנד עד לסוף העונה.

ביולי , לאפרטי חתם ברג'ינה מהסרייה א'.

ב-12 בפברואר 2021, לאפרטי חתם בקילמרנוק מליגת העל הסקוטית.

ביולי , לאפרטי חתם באנורתוסיס פמגוסטה מליגת העל הקפריסאית. בדצמבר 2021 שוחרר מהקבוצה.

ב-21 בינואר 2022 חזר לאפרטי לקילמרנוק וחתם עד לסוף העונה.

ב-8 בפברואר 2023 חתם לאפרטי בלינפילד.

## קריירה בינלאומית
לאפרטי שיחק עבור כל הנבחרות הצעירות של צפון אירלנד. בשנת  זומן לראשונה לסגל הנבחרת הבוגרת. ב-16 באוגוסט 2006 הבקיע את שער הבכורה שלו בנבחרת בניצחון 0-2 במשחק ידידות נגד . לאחר פרישתו של דייוויד הילי מהנבחרת, הפך לאפרטי לחלוץ הבכיר בנבחרת.

## תארים
; גלאזגו ריינג'רס
*אליפות סקוטלנד: , , 
*הגביע הסקוטי: 

; פאלרמו
*סרייה ב': 

## קישורים חיצוניים

קטגוריה:כדורגלנים צפון אירים
קטגוריה:חלוצי כדורגל צפון אירים
קטגוריה:כדורגלני ברנלי
קטגוריה:כדורגלני גלאזגו ריינג'רס
קטגוריה:כדורגלני פ.צ. סיון
קטגוריה:כדורגלני פלרמו
קטגוריה:כדורגלני נוריץ' סיטי
קטגוריה:כדורגלני ריזספור
קטגוריה:כדורגלני ברמינגהאם סיטי
קטגוריה:כדורגלני הארטס
קטגוריה:כדורגלני סרפסבורג 08
קטגוריה:כדורגלני סנדרלנד
קטגוריה:כדורגלני רג'ינה קלצ'ו
קטגוריה:כדורגלני קילמרנוק
קטגוריה:כדורגלני אנורתוסיס פמגוסטה
קטגוריה:כדורגלני נבחרת צפון אירלנד
קטגוריה:כדורגלני יורו 2016
קטגוריה:בריטים שנולדו ב-1987
בטינה פון ארנים

שמאל|ממוזער|200px|בטינה פון ארנים
**בטינה פון ארנים** (בגרמנית: **Bettina von Arnim**; 4 באפריל 1785 – 20 בינואר 1859), הייתה סופרת ומשוררת גרמנייה.

הייתה בנוסף גם מו"ל, מלחינה, זמרת, אמנית חזותית, מאיירת, פטרון תומך של כישרונות צעירים ופעילה חברתית.

הייתה אב הטיפוס ברוח הזמן בעידן הרומנטי. בין חבריה הקרובים ביותר נמנו גתה, בטהובן, ואדריכל הנוף הרמן פון פיקלר-מוסקאו כאשר ניסתה לטפח הסכם אמנותי ביניהם.
מלחינים מובילים רבים של הזמן, בהם רוברט שומאן, פרנץ ליסט, יוהנה קינקל ויוהנס ברהמס, העריצו את רוחה ואת כישוריה. כמלחינה, הסגנון של פון ארנים היה בלתי שגרתי, דפוס של מיזוג מנגינות עממיות אהובות ונושאים היסטוריים עם הרמוניות חדשניות, פסקאות ואלתורים שהפכו לשם נרדף למוזיקה של העידן. הייתה קשורה באופן הדוק לאחיה הסופר קלמנס ברנטאנו, ולבעלה, הסופר לודוויג אכים פון ארנים . בתה, ג'יזלה פון ארנים , הפכה גם כן לסופרת בולטת.

## משפחה וחיי ילדות
בטינה נולדה בפרנקפורט למשפחה גדולה של סוחרים איטלקיים. סבתה הייתה המשוררת סופי פון לה רוש, ואחיה המשורר קלמנס ברנטנו, אשר היה כמורה ויועץ לה ובהשראתו קראה רבות שירה של התקופה, במיוחד של גתה.

## קישורים חיצוניים

* 
* 
* 

קטגוריה:משוררים ששיריהם הולחנו
קטגוריה:אמני הרומנטיקה
קטגוריה:סופרות גרמניות
קטגוריה:סופרים גרמנים
קטגוריה:משוררות גרמניות
קטגוריה:כותבות מכתבים
קטגוריה:מלחינות המאה ה-19
קטגוריה:מלחינות גרמניות
קטגוריה:ילידות 1785
קטגוריה:גרמנים שנולדו ב-1785
קטגוריה:נפטרות ב-1859
קטגוריה:גרמנים שנפטרו ב-1859
קיץ המזבח

**קיץ המזבח** הוא כינוי לקרבנות עולה המוקרבים על המזבח החיצון בבית המקדש כאשר אין קרבנות אחרים להקריב עליו.

ההבנה המקובלת היא שמטרת קיץ המזבח היא כדי שהמזבח יהיה פעיל באופן קבוע, כי זהו לא כבוד ה' שהמזבח יהיה עומד שומם. אולם, הרמב"ם אינו מזכיר נימוק זה, ולכן יש שפירשו שאינו מגביל את הקרבת קיץ המזבח למקרה בו המזבח בטל. הב"ח כתב כי להקרבת קרבנות אלה טעם נוסף, והוא לנצל את עודפי התקציב של בית המקדש, כדי שלא ילכו לאיבוד.
בפירוש המשנה כותב הרמב"ם כי קרבנות קיץ המזבח נקראו כך משום שכמו פירות (=קיץ) הבאים כתוספת למזון העיקרי, גם קרבנות אלה באים כתוספת לקרבנות החובה.

## מקורות הכסף
הכסף לקיץ המזבח מגיע בכמה דרכים, שהמשותף לרובן הוא שמדובר בכסף שנשאר מסכום גדול בו השתמשו לצורכי המקדש.

מקור ראשון הוא שיריים של מחצית השקל, שנשארו לאחר קניית כל הקרבנות הנצרכים למקדש (מותר הלשכה). בנוגע לכסף זה יש מחלוקת בין רבי עקיבא, שלדעתו הכסף המיותר הולך ישירות לקיץ המזבח, לבין רבי ישמעאל, שלדעתו קונים בכספים אלו פירות ומוכרים אותם ברווח. בכספי הקרן משתמשים להכנת כלי שרת, וברווחים לקיץ המזבח.

בנוסף כל מי שהקדיש סכום מסוים לקניית קרבן (חטאת, אשם, קינים, קרבנות נזיר) אך נשאר לו כסף, צריך לתת את הכסף לקופות מיוחדות בבית המקדש (שנקראו "שופרות") המיועדות לקניית עולות לקיץ המזבח. גם מי שהקדיש כסף ואמר שהוא מקדיש סתם "למזבח" מפריש אותו לקופות אלו. גם כספים של קורבן אשם שאי אפשר להקריבו כיוון שהבעלים כבר התכפרו, (במקרה שהבהמה תמות אם הייתה חטאת), מופרשים לטובת קיץ המזבח.
מקרה נוסף בו אדם תורם את מעות קרבנותיו לקיץ המזבח הוא כאשר אדם הקדיש בהמה לעולה ולאחר מכן מכר אותה לחבירו כדי שיתכפר בה חבירו. בגמרא מבואר שהקונה לא התכפר, כיוון שהעולה קריבה רק לשם בעליה הראשונים אולם עם זאת, חכמים קנסו את הקונה שהמעות שלו יפלו לנדבה, לקיץ המזבח.

נחלקו הראשונים האם במקרה בו אין כספי עודפים, ניתן לקנות בהמות לקיץ המזבח מתרומת הלשכה. לדעת רבנו יונה, אם אין כספי מותרות או עודפים קונים מלכתחילה בהמות לקיץ המזבח, כדי שהמזבח לא יעמוד ריקם. לעומת זאת, ריב"ב, הרמב"ן, בעל ההשלמה ורבנו מנוח סוברים שקיץ המזבח ניתן לקנות רק מכספי העודפים, אך אסור לציבור לקנות קרבנות נדבה מלכתחילה, כי ציבור לא מקריבים קרבנות נדבה.

## קישורים חיצוניים
* 

## הערות שוליים

קטגוריה:קורבן עולה
קטגוריה:קורבנות ביהדות
קטגוריה:בית המקדש
דלטה אמקורו

**דלטה אמקורו** (בספרדית: **Delta Amacuro**) היא אחת מ-23 המדינות המרכיבות את ונצואלה. המדינה, הנמצאת בצפון-מזרח ונצואלה, גובלת במפרץ פריה בצפון, באוקיינוס האטלנטי בצפון ובמזרח, בגיאנה (בגיאנה אסקיבה) בדרום-מזרח, בבוליבר בדרום ובמונגס במערב.

המדינה משתרעת על שטח של 40,200 קילומטרים רבועים. במדינה מתגוררים 167,525 תושבים (נכון ל-2011). בירתה והעיר הגדולה ביותר בה היא טוקופיטה.

במדינה נמצאת הדלתה של נהר האורינוקו.

## היסטוריה
הראשון שחקר את האזור היה דייגו דה אורדס הספרדי ב-1531. בהמשך המאה ה-16 הגיעו לאזור מספר משלחות שתרו בו אחר עיר הזהב האגדית אל דוראדו. הספרדים שלטו באזור עד המאה ה-19.

בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור הפך לחלק מפרובינציית גואיאנה. ב-1854 שם הפרובינציה שונה לאורינוקו.

ב-1864 ונצואלה הפכה למדינה פדרלית והפרובינציה הפכה למדינת גואיאנה (כיום מדינת בוליבר). ב-27 בפברואר 1884 נוצרה טריטוריה פדרלית נפרדת בשם דלטה אמקורו, אך ב-21 באוקטובר 1893 היא חזרה להיות חלק ממדינת גואיאנה. כתוצאה מבוררות בינלאומית בין ונצואלה ובריטניה ב-1889, שטח בגודל של כ-23,000 קילומטרים רבועים משטחי הטריטוריה הפדרלית לשעבר הועבר למושבת בריטניה גיאנה הבריטית.

ב-26 באפריל 1901 הטריטוריה הפדרלית הוקמה מחדש כשבירתה הייתה סן חוסה דה אמקורו. ב-16 במאי 1905 הבירה הועברה לטוקופיטה.

הטריטוריה קיבלה מעמד של מדינה ב-3 באוגוסט 1991.

## כלכלה
כלכלת דלטה אמקורו מתבססת על הפקת נפט, חקלאות, הכוללת בין היתר גידול אורז, תירס וקוקוס, גידול מקנה ודיג.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ונצואלה: מדינות
קטגוריה:מדינות וטריטוריות שהוקמו ב-1991
ראול קוצלסקי

**ארמנד גיאורג ראול (פון) קוצלסקי** (בפולנית: **Armand Georg Raoul (von) Koczalski**; 3 בינואר 1885 – 24 בנובמבר 1948) היה פסנתרן ומלחין פולני, שהפך מילד פלא מבטיח לאחד המבצעים הבולטים של תקופתו.

## חיים וקריירה פסנתרנית
קוצלסקי, יליד ורשה, למד נגינה על פסנתר לראשונה אצל אימו, ואחר כך אצל ג'וליאן גודומסקי. הוא התקדם מאוד בלימודיו, ובגיל 4, בשנת 1888, כבר הופיע לראשונה. הוריו לקחו אותו לפסנתרן והמלחין הנודע אנטון רובינשטיין, שזיהה את כישרונותיו של הילד וצפה לו עתיד מבטיח כפסנתרן קונצרטים. קוצלסקי הילד נשלח ללמוד בקונסרבטוריון בלבוב, ובשנת 1892 החל ללמוד אצל קרול מיקולי, אחד מתלמידיו הבולטים של פרדריק שופן. במקביל ללימודיו אצל מיקולי, המשיך קוצלסקי לנגן בקונצרטים בערים הגדולות, ברפרטואר נרחב. ב-1896 ניגן בלייפציג את הקונצרט האלף שלו, ובגיל 12 כבר זכה בפרסים ואותות הוקרה שונים – אות מסדר האריה והשמש, פסנתרן החצר (ממלך ספרד), ומדליה מהסולטן הטורקי.

עד מלחמת העולם השנייה קוצלסקי חי לסירוגין בצרפת, גרמניה ושווייץ. הוא המשיך להופיע ברחבי אירופה, וזכה למוניטין גדולים בגרמניה כמבצע של יצירות שופן. הוא סירב להופיע בארצות הברית, למרות ההזמנות הרבות שקיבל, וייתכן שהמוניטין שלו נפגע מכך. במהלך מלחמת העולם השנייה נכלא קוצלסקי בברלין, וב-1945, אחרי המלחמה, חזר לפולין מולדתו והתיישב בפוזנן, שם זכה למשרת הוראה בבית הספר הגבוה למוזיקה. בין תלמידיו היו גם פסנתרנים נודעים כדטלף קראוס ומוניק דה-לה ברוכולרי. הוא המשיך לנגן ברסיטלים עד למותו שם ב-1948.

קוצלסקי נחשב לאחד מחשובי הפסנתרנים בדורו. במרכז הרפרטואר הקלאסי והרומנטי שלו עמדו כל יצירות שופן, וכן שלושים ושתיים הסונטות לפסנתר של בטהובן. הוא שילב בנגינתו יכולת טכנית מבריקה ושוטפת לצד איזון ועידון, והתייחס לתווים הכתובים ביתר כבוד מאשר שאר המבצעים של זמנו.

## קוצלסקי, מיקולי ומסורת הביצוע של שופן
בשנות לימודיו של קוצלסקי אצל מיקולי נוצרו ביניהם יחסים הדוקים. מיקולי, שבילה במחיצתו של שופן שבע שנים מחייו, ראה את עצמו כממשיך נאמן של מסורת הביצוע של שופן, והשתדל ככל יכולתו להעבירה לתלמידיו. קוצלסקי מספר בספרו על שיעורי הפסנתר הממושכים והמקיפים שקיבל אצל מיקולי מדי יום ביומו, בחודשי הקיץ. כל שיעור נמשך שעתיים שלמות, וכלל עיסוק במגוון רחב של נושאים הקשורים לטכניקה פסנתרנית – החל מצורת הישיבה ליד הפסנתר וכלה בניתוח מעמיק של הקווים המוזיקליים השונים ביצירה.

נגינתו המעודנת והגמישה של קוצלסקי, והקשר הבלתי אמצעי שלו עם אחד מתלמידיו הבולטים של שופן, גרמו לכך שביצועיו נחשבים כמעבירים באופן מהימן למדי את מסורת הביצוע של שופן. להקלטות שעשה בשנות ה-30 של המאה העשרים יש, משום כך, חשיבות תיעודית רבה.

## קישורים חיצוניים

* מבחר מהקלטותיו של קוצלסקי, באתר יוטיוב

## הערות שוליים

קטגוריה:פסנתרנים פולנים
קטגוריה:פוזנן: אישים
קטגוריה:פולנים שנולדו ב-1884
קטגוריה:פולנים שנפטרו ב-1948
ג'ונה הקס

**ג'ונה וודסון הקס** (באנגלית: **Jonah Woodson Hex**) הוא דמות בדיונית של אנטי גיבור המופיע בחוברות הקומיקס ביקום DC קומיקס. דמותו הופיעה לראשונה בחוברת *All-Star Western Vol.2 #10* ממרץ 1972, ונוצרה בידי הכותב ג'ון אלבנו והמאייר טוני דיזוניגה.

ג'ונה הקס נולד לפי הקומיקס ב-1 בנובמבר 1838, וגדל כבנו של אב אלכוהוליסט שהכה אותו ואת אמו ולבסוף מכר אותו כעבד לשבט האפאצ'י. כאשר הקס הצעיר הציל את ראש השבט הוא צורף כחבר מן המניין, ואומץ בידי הצ'יף עצמו. אחיו, נו-טאנט- נטש אותו, והקס הצטרף בבגרותו לצבא ארצות הברית בשנת 1861 כפרש, ובמהלך מלחמת האזרחים, ערק לצבא קונפדרציית המדינות של אמריקה כפרש. הוא הואשם בבגידה בטבח פורט שרלוט, וחזר לשבט האפאצ'י. הוא גילה שנו-טאנט נשא לאישה את אהובתו, והצ'יף הכריז על דו-קרב. היות שנו-טאנט חיבל בטומהוק שלו, הקס נאלץ להשתמש בסכינו והרג את נו-טאנט. כעונש על שהפר את חוקי הלחימה ועל שהרג את בנו, הצ'יף צילק את הקס בפניו באמצעות טומהוק לוהט - "סימן השד".

הקס נעשה צייד ראשים כאשר הרג פושע לראשונה בחייו, ובין היתר מנע התנקשות בחיי יוליסס גרנט. הוא נתלש מציר הזמן שלו בידי אדון הזמן, וצורף לצוות "לוחמי הנצח" שהורכב מלוחמים מתקופות זמן שונות: הקס מהמאה ה-19, הפיראט השחור מהמאה ה-16, גברת החירות מהמאה ה-18, הנסיך הוויקינגי מהמאה ה-10 ואנמי אייס ממלחמת העולם הראשונה והשנייה. הם נשלחו להילחם בליגת הצדק ובחברת הצדק של אמריקה והובסו, ומרדו באדונם ותקפו את ארמונו. הקס נכנס לדו-קרב עם טירנוזאורוס רקס, אך הובס והוחזר לזמנו המקורי. הוא נפגש בנפרד הם ליגת הצדק כאשר הם נשלחו למאה ה-19, וטיפל בהאל ג'ורדן לוקה האמנזיה. הוא השתתף באירועי "המשבר בעולמות האינסופיים", והמשיך לעבוד כצייד ראשים והרפתקן.

בשנת 1904 לפי ציר הזמן בקומיקס, הקס נהרג בעודו משחק קלפים בבית מרזח של שבט השאיין, בידי פושע ממנו מנע לשדוד בנק שנורה לאחר שהרג את הקס. הוא הוקם לתחייה כזומבי וחבר בחיל הפקחים השחורים באירועי "הלילה האפל ביותר", ויחד עם אויבו קוונטין טרנבול שחזר גם הוא לחיים, רדף והרג את צאצאו של קוונטין. כאשר האל ג'ורדן הביס את נקרון, הזומבים חזרו למצבם הרגיל. לאחר אירועי "פלאשפוינט" ששכתבו מחדש את יקום DC, ההיסטוריה שונתה. הקס הגיע לגות'אם סיטי בשנת 1880, ועזר לראש העיר קובלפוט, הבלש לופטון ואמדאוס ארקהם בחשיפת כת פשע סודית. צאצאיתו של הקס, צ'סטיטי, הופיעה לראשונה בחוברות "ביזארו".

דמותו של ג'ונה הקס מדורגת במקום ה-73 ברשימת מאה גיבורי הקומיקס הגדולים של מגזין IGN. את דמותו של ג'ונה הקס גילם בסרט הלייב אקשן "ג'ונה הקס" השחקן ג'וש ברולין. תומאס ג'יין, שנבחן לתפקיד, דיבב את דמותו בסרט מצויר קצר שהתלווה לסרט-המצויר "באטמן: תחת הברדס האדום". בסדרת הלייב אקשן "הפלאש", "חנות האקדחים של הקס" נשדדת בידי דנטון בלאק/מולטיפלקס. את דמותו של הקס בסדרת הלייב אקשן "אגדות המחר" גילם השחקן ג'ונתון שאק.

מגזין IGN דירג את הרצתם של ג'ימי פלמיוטי וג'סטין גריי לקומיקסים של ג'ונה הקס במקום ה-19 ברשימת 25 הרצות הקומיקס הטובות ביותר של העשור.

## ביאורים

## קישורים חיצוניים
* דף הדמות בפרויקט פאנדום של DC קומיקס

## הערות שוליים

קטגוריה:גיבורי-על ב-DC קומיקס
גואריקו

**גואריקו** (בספרדית: **Guárico**) היא אחת מ-23 המדינות המרכיבות את ונצואלה. המדינה, הנמצאת בצפון ונצואלה, גובלת בקרבובו, בארגואה ובמירנדה בצפון, באנסואטגי במזרח, בבוליבר ובאפורה בדרום ובברינס ובקוחדס במערב.

המדינה משתרעת על שטח של 64,986 קילומטרים רבועים. במדינה מתגוררים 747,739 תושבים (נכון ל-2011). בירתה היא סן חואן דה לוס מורוס והעיר הגדולה ביותר בה היא קלבוסו.

## היסטוריה
הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19.

במהלך מלחמת העצמאות של ונצואלה התקיימו מספר קרבות חשובים בשטחי המדינה של היום. לאחר המלחמה, בשנות ה-20 של המאה ה-19, האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור הפך להיות חלק מפרובינציית קראקס. ב-1848 נוצרה פרובינציית גואריקו. מקור השם הוא בנהר גואריקו הזורם באזור.

בשנת 1864, לאחר המלחמה הפדרלית, הפכה ונצואלה למדינה פדרלית והאזור הפך למדינת גואריקו שבירתה הייתה קלבוסו. ב-1874 הבירה הועברה לאורטיס.

ב-1881 המדינה אוחדה עם עוד מספר מדינות באזורה ל"מדינת מירנדה הגדולה", אך זו פורקה למרכיבותיה ב-1899.

בשנת 1934 הועברה בירת המדינה לסן חואן דה לוס מורוס.

## כלכלה
כלכלת גואריקו מתבססת על חקלאות, הכוללת בין היתר גידול אורז, תירס ודורה, הפקת נפט, גידול מקנה וכרייה.

## קישורים חיצוניים

* 
* 

קטגוריה:ונצואלה: מדינות
עמק עכור

[200px|ממוזער|שמאל|סקילת עכן בעמק עכור, באיורו של [גוסטב דורה.]]

**עֵמֶק עָכוֹר** הוא כינוי שניתן במקרא לעמק באזור יריחו, בו נסקל עכן בן כרמי.

לפי המתואר בספר יהושע, יהושע בן נון הורה על סקילת עכן בן כרמי וחמורו ושורו, אשר מעלו בחרם העיר יריחו, וכינה את העמק בו בוצעה הסקילה בשם "עמק עכור", בשל התנהגותו העכורה של עכן:

.

העמק נזכר גם בתיאור גבולות נחלות שבט יהודה ושבט בנימין בספר יהושע: .

מאוחר יותר, העמק נזכר בספרי הנביאים, כמשל לתקומת ישראל. כך, בספר ישעיהו: , וכך, בספר הושע: . יש לציין כי הפסוק האחרון שימש מקור לשמה של המושבה פתח תקווה, הואיל ובתחילה חשבו מייסדיה להקימה בסביבות יריחו.

במגילת הנחושת שנמצאה בקומראן, ומתוארכת לשלהי תקופת בית שני, הוזכרו אוצרות שנטמנו ב"חרובא שבעמק עכור" ו"בין שני הבינין שבעמק עכור". 

אוסביוס, בחיבורו האונומסטיקון (תחילת המאה ה-4 לספירה), ציין כי העמק שוכן מצפון ליריחו. עם זאת, הדעה המקובלת כיום היא שעמק עכור המקראי שכן דרומית ליריחו, ויש המציעים את בקעת הורקניה ("אלבקיעה"), השוכנת כחמישה ק"מ מערבית לקומראן.

## קישורים חיצוניים

## הערות שוליים

קטגוריה:אתרי המקרא
קטגוריה:נחלת שבט יהודה
דורין רוטאריו

**דורין רוטאריו** (ברומנית: **Dorin Rotariu**; נולד ב-29 ביולי 1995 בטימישוארה שברומניה) הוא כדורגלן רומני המשחק בעמדת החלוץ והכנף.

## קריירת מועדונים
רוטאריו ערך את הופעת הבכורה שלו בליגת העל הרומנית במדי דינמו בוקרשט, אליה הושאל מפולי טימישוארה, בחודש מרץ 2013, בגיל 17 ו-8 חודשים, נגד קונקורדיה קיאז'נה. בקיץ 2013, כאשר הסתיימה תקופת ההשאלה שלו לדינמו בוקרשט, הסתיים גם חוזהו בפולי טימישוארה, והוא הפך לשחקן חופשי. רוטאריו החליט לחתום בדינמו בוקרשט ל-6 שנים, על-אף ניסיונות להחתימו מצד וסלוי, שם שימש דודו, יוסיף רוטאריו, כעוזר מאמן. הוא הבקיע את שער הבכורה שלו עבור דינמו בוקרשט במשחק במסגרת ליגת העל הרומנית נגד וסלוי.

ב-31 בינואר 2017, חתם רוטאריו במועדון הכדורגל הבלגי קלאב ברוז' על חוזה לשלוש וחצי שנים. בפברואר 2019 הוא עבר לאסטנה עם חוזה ל-4 שנים.

## קריירה בינלאומית
לרוטאריו 14 הופעות בנבחרת רומניה הצעירה. ב-8 באוקטובר 2016 ערך רוטאריו את הופעת הבכורה שלו בנבחרת רומניה, כשנכנס כמחליף בדקה ה-68 בניצחון 0–5 על נבחרת ארמניה במסגרת מוקדמות מונדיאל 2018.

## קישורים חיצוניים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:טימישוארה: כדורגלנים
קטגוריה:כדורגלני דינמו בוקרשט
קטגוריה:כדורגלני קלאב ברוז'
קטגוריה:כדורגלני מוסקרון
קטגוריה:כדורגלני א.ז. אלקמאר
קטגוריה:כדורגלני אסטנה
קטגוריה:כדורגלני לודוגורץ ראזגרד
קטגוריה:כדורגלני אטרומיטוס
קטגוריה:כדורגלני נבחרת רומניה
קטגוריה:רומנים שנולדו ב-1995
מגדל עזריאלי שרונה

**מגדל עזריאלי שׂרונה** (נקרא גם **מגדל שׂרונה**) הוא מגדל משרדים השוכן במתחם גני שׂרונה בדרך בגין בתל אביב-יפו. המגדל מתנשא לגובה של 238.5 מטרים ובעל 61 קומות, והוא היה גורד השחקים הגבוה בישראל מאז 2016 כשעבר בגובהו את מגדל משה אביב, עד ספטמבר 2024, כאשר הסתיימה בניית השלד של מגדלי Beyond בגבעתיים, שלקח את מקומו כבניין הגבוה ביותר בישראל.
בנייתו הושלמה באמצע שנת 2017.

## המבנה
במאי 2011 זכתה קבוצת עזריאלי במכרז של מינהל מקרקעי ישראל למגרש בשטח 9.4 דונם עם תוכנית לבניית מגדל משרדים בגובה 180 מטר, בהיקף של 82,710 מטר רבוע ו-6,700 מ"ר המיועדים למסחר, תמורת 522 מיליון שקלים. קבוצת עזריאלי ביקשה ממינהל מקרקעי ישראל להמיר 3,500 מ"ר שיועדו למשרדים לטובת הרחבת החלק המסחרי. בתגובה דרשה הוועדה המקומית לתכנון ובנייה שתיבנה קומת חנייה שמינית, אך בעקבות העלות והזמן הכרוכים בכך, הושגה פשרה שעל פיה במקום בניית קומת חנייה נוספת, 500 מקומות חניה יוקצו לשימוש ציבורי במחיר שלא יעלה על זה שנדרש מתושבי תל אביב בחניונים של חברת אחוזות החוף, אשר בבעלות עיריית תל אביב-יפו.

אבן הפינה למגדל הונחה ב-2012 על ידי דוד עזריאלי, כחלק מפרויקט דרום הקריה. על פי התוכנית שאושרה ב-2006 אמור היה המגדל להיות נמוך ב-75 מטרים, אך ב-2013 אושרה הגבהתו. המגדל נבנה על גבי מרכז קניות שגובהו שלוש קומות דו-מפלסיות. במגדל עצמו יש 50 קומות משרדים.

עיצוב המגדל מתבסס על קווים אלכסוניים המקנים למגדל מראה זוויתי. מבנה המגדל מורכב משתי מסות שכל אחת מהן מוצבת ומוטה בזווית שונה ביחס למרכז המגדל, מה שמקנה לבניין מראה שונה מעט בכל נקודת מבט. בנייתו של המגדל החלה עם בניית פיר הבטון המרכזי ומסביבו נבנו הקומות עצמן. ייחודו של המגדל הוא בשטח קומה גדול יחסית של 2,400 מטר רבוע. בסך הכל, נבנו במגדל ובמרכז הקניות שטחים בהיקף של כ-120,000 מטר רבוע, ההופכים אותו למבנה המסחרי הגדול בישראל. בבסיס המגדל נחפרו שבע קומות לחניון תת-קרקעי בעל 1,600 מקומות. במגדל הותקנו כ-34 מעליות, שהן המעליות המהירות ביותר בישראל, מתוצרת OTIS, הנעות במהירות מקסימלית של 9 מטרים בשנייה (32.4 קמ"ש).

בניית המגדל הוטלה על חברת "אל הר הנדסה מקבוצת קרדן נדל"ן". במהלך בניית המגדל נהרגו שני פועלי בניין מטורקיה, בשני אירועים שונים.
ביוני 2016, עוד בטרם הושלמה בניית המגדל, דווח שקבוצת עזריאלי חתמה על חוזים להשכרת יותר מ-60% משטחי המבנה. עם השוכרים הבולטים בבניין נמנות החברות אמזון ישראל, פייסבוק ישראל, איירון סורס, מג'יק ליפ, דרופבוקס וחברת הזמנת המלונות בוקינג.

למרכז הקניות שבתחתית המגדל ניתן אישור אכלוס (טופס 4) בנובמבר 2019, אך אכלוסו התמהמה.

בספטמבר 2022 נפתחה במגדל חנות בת 3 קומות של חברת נייקי.

## גלריה

קובץ:Azriely Sarona TelAviv 1.jpg|המגדל בבנייה, יוני 2015
קובץ:Azrieli Sarona from east.jpg|מרץ 2016, מכיוון מזרח
קובץ:Azriely Sarona from west.jpg|מאי 2016, מכיוון מערב
קובץ:Azrieli Sarona Tower, almost finished - December 2016.jpg|דצמבר 2016
קובץ:Azriely Sarona and Migdal HaKiriya.jpg|המגדל בסיום בנייתו, אוגוסט 2017. מימינו מגדל היובל
קובץ:Azrieli Towers and sarona tower july 2019.jpg|מגדלי עזריאלי, מגדל היובל ומגדל עזריאלי שׂרונה, יולי 2019


## ראו גם
* גורד השחקים הגבוה בישראל
* מגדלי עזריאלי
* הטורסו המתפתל
* מלון שרונה
* רשימת מבנים מפותלים

## קישורים חיצוניים

* 
* מרכז עזריאלי שׂרונה, באתר של קבוצת עזריאלי
* 
* 
* 

## הערות שוליים

עזריאלי שרונה, מגדל
קטגוריה:שרונה
קטגוריה:קבוצת עזריאלי
קטגוריה:מבנים ואתרים שתכנן משה צור
דוריה (כדורגלן)

**מתאוס דוריה מאסדו** (בפורטוגזית: **Matheus Dória Macedo**; נולד ב-8 בנובמבר 1994, סאו גונסאו, ברזיל), הידוע בקיצור כ**דוריה**, הוא כדורגלן ברזילאי המשחק בעמדת הבלם בקבוצת סנטוס לגונה מליגת העל המקסיקנית ובנבחרת ברזיל.

## קריירת מועדונים
ב-27 במאי 2012 דוריה ערך את הופעת הבכורה שלו בבוטפוגו, בניצחון קבוצתו נגד קוריטיבה בתוצאה 2–3 במסגרת ליגת העל הברזילאית. ב-1 בספטמבר 2014 חתם במרסיי, ובהמשך העונה הושאל לסאו פאולו. ב-31 באוגוסט 2015 הושאל לגרנדה הספרדית. ב-27 בינואר 2018 הושאל למלאטיספור הטורקית. ב-27 ביולי 2018 חתם בסנטוס לגונה המקסיקנית.

## קריירה בינלאומית
דוריה ערך את הופעת הבכורה שלו בנבחרת ברזיל ב-6 באפריל 2013, כשהחליף את דדה בדקה ה-87 במשחק נגד נבחרת בוליביה. בחודש יוני 2013 זומן דוריה לנבחרת ברזיל עד גיל 20 כקפטן הנבחרת שזכתה בטורניר טולון 2013.

## קישורים חיצוניים

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני בוטפוגו
קטגוריה:כדורגלני אולימפיק מרסיי
קטגוריה:כדורגלני סאו פאולו
קטגוריה:כדורגלני גרנדה
קטגוריה:כדורגלני סנטוס לגונה
קטגוריה:כדורגלני נבחרת ברזיל
קטגוריה:ברזילאים שנולדו ב-1994
סדרות הרמדאן

[ממוזער|250px|רשיד עסאף וג'ואיל בחאלק, מתוך סדרת הרמדאן "האביר האחרון", [2002]]
**סדרות הרמדאן** (קרויות בערבית: **مسلسل رمضان**, "מוסלסל רמדאן" או ברבים "מוסלסלאת רמדאן") הן סדרות טלוויזיה שנוצרות ומוקרנות במיוחד בתקופת הרמדאן בעולם הערבי. סגנונן של סדרות אלו הוא לרוב כשל טלנובלה דרום אמריקאיות ולעיתים קרובות אלו אפוסים היסטוריים על דמויות אסלאמיות או סיפורי אהבה הקשורים לסכסוך מעמדי ותככים.

בשעות הערב של חודש הרמדאן, לאחר ארוחת שבירת הצום של האפטאר, משפחות מכל רחבי העולם הערבי יושבות לצפות בדרמות מיוחדות אלה בטלוויזיה. ערוצי הלווין הערבים משדרות תוכניות אלו בכל ערב במשך הרמדאן, ומושכות לתוכן את המשפחות שמתאספות כדי לשבור את הצום שלהם. רוב ה"מוסלסלאת" האלו בנויות מכ-30 פרקים, או פרק אחד בממוצע לכל לילה של הרמדאן. סדרת טלוויזיה אלה הן חלק בלתי נפרד ממסורת הרמדאן, באותה הדרך שבה ה"חכוואתי" (מספר הסיפורים), שסיפר סיפורים ומיתוסים, היה חלק מלילות הרמדאן בעבר. הסדרה הראשונה שהחלה סוגה זו הייתה "לילות חלמייה" ששודרה במצרים ב-1987.

על פי מחקר של חברת Ipsos למחקרי שוק, בשבועות הראשונים של חודש הרמדאן 2011, אחוזי הרייטינג של ערוצי טלוויזיה ברחבי המזרח התיכון עלו ב-30%, וכמות של כ-100 סדרות מיוחדות אלו שודרו בערוצים הממלכתיים והפרטיים כאחד. עונת הרמדאן כבר הושוותה לא פעם לעונת החודש של הסופרבול, כגודל חשיבותה בשוק הטלוויזיה בעולם הערבי. בתקופה זו, מדרגי הטלוויזיה נשארים גבוהים גם אל תוך הלילה, ועלות של פרסומת בת 30 שניות בשעות צפיית השיא של הרמדאן עשויה להיות יותר מכפול מהשיעור הרגיל. על פי מרכז המחקר הפאן הערבי (PARC), הסכום שהוצא ברמדאן בשנת 2012 לפרסום בטלוויזיה אף חרג מהתחזיות של 420 מיליון דולרים, וכל זאת מתוך הסכום המשוער 1.98 מיליארד דולר עבור שוק הפרסום בטלוויזיה בעולם הערבי בכל אותה השנה.

## סדרות רמדאן
* בכווית הופקה סדרה בה מוצגות חיי היהודים במדינה בשנות ה-40 של המאה ה-20 "אם אהרון" וכן סדרת "מוצא 7" המעודדת יחסים עם ישראל.
* במצרים (2020) הופקה סדרה "הסוף" בה הוצג עולם עתידי של שנת 2120 ללא מדינת ישראל.
* הסדרה אל-הייבה הופקה בסוריה ובלבנון (2017).

## קישורים חיצוניים
* 
* 
* 
* אילת לוי, סדרות רמדאן והיחסים המורכבים בין מדינות ערב, באתר הפורום לחשיבה אזורית, 26 ביוני 2018

## הערות שוליים

קטגוריה:תקשורת ערבית
קטגוריה:רמדאן
בית שליט

בית שליט - ראשון לציון|שמאל|ממוזער|250px
בית שליט - האורווה - ראשון לציון|שמאל|ממוזער|250px
**בית שליט** הוא בית מגורים בראשון לציון שנבנה ב-1883 על ידי אליעזר אלחנן ושרה שליט שהיו ממייסדי המושבה. משפחת שליט גרה בבית במשך כ-40 שנה. הבית נרכש על ידי עיריית ראשון לציון, שופץ ומהווה חלק מהמוזיאון לתולדות ראשון לציון.

## ההיסטוריה של הבית
אליעזר אלחנן ואשתו שרה שליט הגיעו ארצה ב-1882 מהעיר פולטבה שבאוקראינה יחד עם חמשת ילדיהם. ההחלטה לעלות ארצה התקבלה על ידי המשפחה בעקבות פרעות סופות בנגב שפגעו בעסקי המשפחה. בהגיעם ארצה התיישבו ביפו ושליט הצטרף לקבוצת חלוצים בשם "ועד חלוצי יסוד המעלה" ויחד עם קבוצה זו עלה להתיישב בראשון לציון.

משפחת שליט עסקה בחקלאות (כרמים, זיתים, שקדים ועוד). ההורים גידלו בבית זה את תשעת ילדיהם. ב-1915 חלה אבי המשפחה, נסע לברלין להירפא אך שם נפטר. משפחת שליט המשיכה להתגורר בבית עד שנות השלושים של המאה העשרים.

## מבנה הבית
בית שליט כלל 3 חדרים בקומה אחת כשבחזיתו מרפסת קטנה ובעורפו מטבח. הבית נבנה מאבני כורכר, שנחצבו ממחצבה קרובה, וקירותיו החיצוניים טויחו. הגג כוסה ברעפי מרסיי. לבית נבנה מרתף שנחסם עם השנים. בשנים הראשונות היה הבית חסר רצפה ותקרה ובלתי מטויח ורהיטיו נבנו על ידי בני הבית אך עם השנים שופר מראהו ונקנו רהיטים נוחים יותר. עם נישואי הילדים הורחב הבית ונוסף לו אגף מגורים בצידו הדרום מזרחי.

בחצרו של הבית נבנתה אורווה מאבני כורכר חשופות בשטח של כ-80 מטר מרובע כשגם הגג של מבנה זה כוסה ברעפי מרסיי. בנוסף למקום לסוסים ובקר שימשה האורווה כמתבן.

לאחר מכירת הבית שימשו חדריו כחנויות שפנו לרחוב והאורווה שימשה כמחסן סחורות.

## שיפוץ הבית והאורווה
ב-1985 רכשה עיריית ראשון לציון את המבנה ואת האורווה אולם רק באוקטובר 2000 הסתיימו השיפוצים ובית שליט המשופץ נחנך. חלק מהוצאות השיפוץ נתרמו על ידי אלי שליט, נכדו של אליעזר אלחנן. הבית המשוחזר מארח תערוכות קבע הכוללות רהיטים, כלי בית ופריטי לבוש האופייניים לתקופת ייסוד המושבה. אחד מחדרי הבית, הנקרא "אולם המייסדים", הוקדש ל-17 המייסדים ועל קירותיו נתלו דיוקנותיהם שהוכנו על ידי האמן פרנק מייזלר.

גם האורווה שופצה והוקמה בה תערוכת "כוח סוס" (על התפתחות התחבורה מראשית ההתיישבות עד ימינו). ליד האורווה הוצב שיחזור של דיליז'נס כדוגמת זה ששימש את המתיישבים לנסיעות ליפו.

## לקריאה נוספת
*

## קישורים חיצוניים

* 
* אליעזר אלחנן שליט באתר "אלבום משפחות ראשון לציון" (אורכב)
* בית שליט באתר מוזיאון ראשון לציון
* תצוגת בית שליט באתר מוזיאון ראשון לציון
* 
* 
* 
* 

## הערות שוליים

קטגוריה:אתרי מורשת במחוז מרכז
שליט
שליט
כף בנאים

**כף בנאים** היא כלי עבודה, המיועד לשימוש בעבודות בנייה שונות. מוכרת גם בשם "מסטרינה".

הכף עשויה מתכת וצורתה משולש עם קצוות מעוגלים או צורת מלבנית עם קצוות חדים. הידית עשויה לרוב מעץ.

שימושים:
* טיוח קירות תוך השלכת הטיח על הקיר
* מריחת מלט על לבנים
* ערבוב, מריחה ויישור חומרים כמו טיח, מלט, דבק ומוצקים שונים
* מריחת טיח או חומר הדבקה אחר על אריחי קיר ורצפה
* חפירה בקרקע והסרת אדמה מממצאים. ארכאולוגים רבים משמשים בכף בעלת קצה מחודד

כף הבנאים היא גם מוטיב נפוץ בהרלדיקה ומכאן מופיעה בסמלי יישובים.

Kelle.jpg|כף בעלת משטח מלבני וקצוות חדים
Troffel punt rondneus.jpg|שתי כפות בעלות משטח משולש, לאחת קצוות מעוגלים ולאחרת קצה מחודד (כף ארכיאולוגים) 
Dreieckskelle.JPG|כף בעלת משטח משולש וקצוות מעוגלים. משמשת לרוב לטיוח
Fotothek df n-13 0000346.jpg|בנאי מורח מלט על לבנים
Fotothek df roe-neg 0006285 012 Maurer beim Verputzen einer Wand mit einer Maure.jpg|טייח משליך טיח על קיר
Brick trowels roman.jpg|כפות בנאים מתקופת הרומאים


## קישורים חיצוניים

קטגוריה:כלי עבודה
קטגוריה:בנייה: כלי עבודה
קלייטרכוס

**קלייטרכוס** (ביוונית: **Κλείταρχος**; המאה ה-3 לפנה"ס) היה היסטוריון יווני. הביוגרפיה שכתב על אלכסנדר הגדול שימשה אחד המקורות העיקריים לכותבים מאוחרים יותר.

## קורות חיים
מעט מאוד ידוע על חייו, הוא היה בנו של ההיסטוריון המפורסם דינון, וחי באלכסנדריה שבמצרים, בתקופת שלטונו של תלמי הראשון או מעט אחריה. הוא כתב ספר היסטוריה על אלכסנדר הגדול, כשהוא מסתמך על חיבורו של קליסתנס שהתלווה אל אלכסנדר, ושל חיילים בצבאו. ספרו, אף שלא שרד עד ימינו השפיע רבות על כותבים מאוחרים יותר כגון טימגנס, קטעים מהספר אף שרדו אצל כותבים מאוחרים אף יותר, במיוחד אצל דיודורוס, וקורטיוס רופוס, וציטוטים השתמרו גם אצל סטראבון, ואתנאיוס.

פלוטרכוס מציין סיפור המובא בשמו של קלייטרכוס וסופרים נוספים, לפיו אלכסנדר ביקר בממלכת האמזונות. פלוטרכוס מוסיף שכאשר סיפרו לליסימכוס, שומר ראשו של אלכסנדר, את הסיפור, הוא חייך ושאל: "ואיפה אני הייתי אז? כמו כן אתנאיוס גם מוסר בשמו שהטאירה בשם תאיס הסיתה את אלכסנדר לשרוף את ארמונות מלכי פרס בפרספוליס. גם דיודורוס ופלוטרכוס מצטטים אותו בנושא זה, אם כי אריאנוס המצטט את תלמי טוען שהשריפה בוצעה לאחר דיון במועצת המלחמה של אלכסנדר.

חוקרים מודרניים שבחנו את הציטוטים המובאים בשם קלייטרכוס, הצליחו לקבוע את דיוקן ספרו. קלייטרכוס התמקד בספר בעיקר באנקדוטות פנטסטיות ורומנטיות, ולעיתים קרובות הקריב את הדיוק ההיסטורי לשם כך. קלייטרכוס ראה באלכסנדר אדם טוב מיסודו, שהלך והתקלקל והפך לאלכוהוליסט, רודן, ואכזרי, בעל מידות ותאוות מגונות.

## הערות שוליים

קטגוריה:יוונים הלניסטיים
קטגוריה:היסטוריונים מן העת העתיקה
קטגוריה:היסטוריונים יוונים
קטגוריה:מחברי ספרי עיון
קטגוריה:אלכסנדר הגדול
קטגוריה:אלכסנדריה: אישים
ניל ג'ונסטון

**דונלד ניל ג'ונסטון** (באנגלית: **Donald Neil Johnston**; 4 בפברואר 1929 – 28 בספטמבר 1978) היה כדורסלן אמריקאי ששיחק בעמדת הסנטר בקבוצת פילדלפיה ווריורס מליגת ה-NBA ומאמן כדורסל שאימן את הקבוצה במשך כשנתיים.

ג'ונסטון היה אחד מבכירי הסנטרים בתקופתו. הוא היה מלך הסלים של ה-NBA במשך שלוש שנים רצופות, נבחר שש פעמים למשחק האולסטאר, ארבע פעמים לחמישיית העונה ב-NBA ופעם אחת לחמישייה השנייה. בשנת 1990 נבחר להיכל התהילה של הכדורסל.

## ראשית חייו
לאחר סיום לימודיו התיכוניים בחר ג'ונסטון ללמוד באוניברסיטת המדינה של אוהיו, בה כיכב במדי קבוצות הכדורסל והבייסבול.

לאחר לימודיו באוניברסיטה, המשיך ג'ונסטון ושיחק בייסבול במיינור ליג במשך כשנתיים וחצי.

## קריירה ככדורסלן
בשנת 1951 חתם ג'ונסטון על חוזה בקבוצת פילדלפיה ווריורס. בעונת הבכורה שלו, עונת , שותף ג'ונסטון ב-15.5 דקות בלבד למשחק, בהן תרם 6.0 נקודות כמחליפו של אד מיקן. בעונתו השנייה בליגה חלו שינויים משמעותיים בקבוצה. פול אריזין, הקלעי המצטיין וקוטף הריבאונדים המוביל של הקבוצה, גויס לחיל הנחתים האמריקני בזמן מלחמת קוריאה, ומיקן נמכר באמצע השנה לאינדיאנפוליס אולימפיאנס.

עם עזיבתו של אריזין, הפך ג'ונסטון לשחקן המוביל של הקבוצה. הוא היה למלך הסלים של ה-NBA עם 1,564 נקודות, ולקוטף הריבאונדים המצטיין של קבוצתו עם 976 לאורך העונה. הוא נבחר לראשונה בקריירה להשתתף במשחק האולסטאר של ה-NBA ולחמישיית העונה הראשונה, אך פילדלפיה סיימה את העונה עם 12 ניצחונות בלבד מול 57 הפסדים, והייתה לקבוצה בעלת המאזן הגרוע ביותר בליגה. ג'ונסטון המשיך והיה למלך הסלים של ליגת ה-NBA גם בשנתיים הבאות, כשבעונת , על אף שובו של אריזין לקבוצה, היה גם מלך הריבאונדים של הליגה עם 1,085 כדורים חוזרים לאורך העונה; אולם פילדלפיה המשיכה והייתה לאחת הקבוצות החלשות בליגה, ולא הצליחה להעפיל לפלייאוף כל אותן השנים.

בעונת  שב אריזין לכושר המשחק שאפיין אותו, וחזר להיות הקלעי המוביל של פילדלפיה. ג'ונסטון, שהמשיך ותרם באותה העונה 22.1 נקודות למשחק, שלישי בליגה אחרי אריזין ובוב פטיט, סייע לקבוצתו לסיים את העונה במאזן הטוב ביותר בליגה,

## לאחר פרישתו ממשחק
לקראת עונת  בחרה פילדלפיה ווריורס את וילט צ'מברלין בדראפט ה-NBA על מנת שיחליף את ג'ונסטון שסבל מפציעות רבות בברכיו. אדי גוטליב, בעליה של הקבוצה, ריחם על ג'ונסטון שאיבד את פרנסתו, ומינה אותו למאמנה של הקבוצה.

בשנת  מונה לעוזר המאמן בקבוצת הכדורסל של אוניברסיטת וייק פורסט תחת ג'ק מקלוסקי, ובהמשך הקריירה אימן גם את פיטסבורג רנס מליגת ה-NBL.

ב-28 בספטמבר 1978, בעת משחק כדורסל בטקסס נפטר ג'ונסטון מהתקף לב.

בשנת 1990 נבחר להיכל התהילה של הכדורסל.

## סטטיסטיקות קריירה
### ב-NCAA

### בעונה הסדירה

### בפלייאוף

### סטטיסטיקות כמאמן

## קישורים חיצוניים

* 

## הערות שוליים

קטגוריה:אמריקאים ילידי אוהיו
קטגוריה:בוגרי אוניברסיטת המדינה של אוהיו
קטגוריה:כדורסלנים אמריקאים
קטגוריה:כדורסלני אוניברסיטת המדינה של אוהיו
קטגוריה:כדורסלני פילדלפיה ווריורס
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:מאמני כדורסל אמריקאים
קטגוריה:מאמני סן פרנסיסקו ווריורס
קטגוריה:מלכי הסלים של ה-NBA
קטגוריה:חברי היכל התהילה של כדורסל המכללות
קטגוריה:שחקני NBA שלא נבחרו בדראפט
קטגוריה:אוהיו: כדורסלנים
קטגוריה:מאמני פילדלפיה ווריורס
קטגוריה:אמריקאים שנולדו ב-1929
קטגוריה:אמריקאים שנפטרו ב-1978
מכ"ם מונופולס

**מכ"ם מונופולס** (באנגלית: **Monopulse radar**) הוא מכ"ם אשר עורך השוואה בין אות נקלט מפולס בודד של מכ"ם כנגד עצמו כדי להשוות את האות כפי שיראה בכיוונים שונים, קיטובים שונים או שינויים אחרים. הטכנולוגיה הוצגה לראשונה על ידי הפיזיקאי רוברט מוריס פייג'  בשנת 1943 בניסוי של ה-NRL, מעבדת המחקר של צי ארצות הברית.

המקרה הנפוץ ביותר הוא הסתגלות של סריקה קונית אשר משווה את ההחזר מכוונים שונים כדי למדוד במדויק את מיקום המטרה. צורה זו מנטרלת את הצורך בפענוח הקיים במערכות סריקה קונית רגילות אשר רגישות לשינויים מהירים בעצמת האות.

מערכת מכ"ם הפועלת בשיטה זו גם מקשה יותר את פעולת החוסמים. מרבית המכ"מים שתוכננו מאז 1960 פועלים בשיטה זו.

### עקרון פעולה
במכ"ם מונופולס ייווצר ערוץ נוסף לערוץ הרגיל, זהו ערוץ סינתטי שבעזרתו יחולק שטח קליטת המכ"ם לזוג חלקים שווים בציר כלשהו (צידוד או הגבהה), בערוץ הרגיל תתבצע סכימה רגילה (ערוץ סכימה), ואילו בערוץ החדש, יבוצע חיסור של חצאי האנטנה (ערוץ הפרש), מההבדל בין ערוץ הסכימה לערוץ ההפרש ניתן לדייק בציר הנבחר את הזווית שנמדדה.

פעולת המונופולס משפרת את דיוק המכם בסדר גודל.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מכ"ם
מכ"ם בקרת אש

**מכ"ם בקרת אש** או **FCR** (ראשי תיבות של: **F**ire-**C**ontrol **R**adar) הוא מכ"ם אשר תוכנן לספק מידע, בעיקר אזימוט, זווית הגבהה, טווח ומהירות של מטרה, למערכת בקרת אש כדי לחשב פתרון יירוט. לדוגמה מידע המאפשר לחשב כיצד לכוון את מערכת הנשק, או המיירט, כדי שתהיה פגיעה במטרה.

מכ"ם מסוג זה בדרך כלל פולט אלומה צרה ועצמתית של גלי רדיו כדי להבטיח עקיבה מדויקת ולמזער את הסיכוי לאיבוד נתיב המטרה. 

לחלק מהמכ"מים המודרניים יכולת משולבת עקיבה-סריקה. יכולת זו מרחיבה את טווח הפעילות של המכ"ם והוא יכול לתפקד גם כמכ"ם חיפוש. מכ"ם כזה יכול לעבור בין מצב של "טאטוא" גזרת החיפוש לבין פולסים מדויקים המכוונים למיקום מסוים (של המטרה הנעקבת), או להשתמש באנטנת מערך מופע כדי לייצר שתי אלומות דיסקרטיות (או יותר) ולחלק אותן בין המשימות.

## מערכות בשימוש
### קרקעיות
אחת מהמערכות המוצלחות שפותחו לראשונה, ה-SCR-584 הייתה בשימוש נרחב על ידי בעלות הברית במהלך מלחמת העולם השנייה עבור חימוש נגד מטוסים. מאז צבא ארצות הברית פיתח מכ"מים לשימוש למערכות יירוט מטוסים עם טילים כגון "MIM-23 Hawk", סדרת "Nike"  ו "MIM-104 פטריוט".

### ימיות
דוגמאות למכ"ם בקרת אש המותקן על סיפון ספינות חיל הים האמריקאי:
* Mk-95 - "Continuous Wave Illuminator"
* Mk-92 -  "Combined Antenna System"
* AN/SPG-62 - "Continuous Wave Illuminator" (AEGIS)
* AN/SPQ-9B - "Pulse Doppler" 

### אוויריות
לאחר מלחמת העולם השנייה, החלו מערכות מכ"ם מוטסות להתפתח ממערכת "AN/APG-36" הפשוטה לשליטה בתותחים ורקטות ששימשה את F-86D אל עבר מערכות סריקה אלקטרוניות אקטיביות המבוססים AN/APG-81 עבור מטוס F-35.

## ראו גם
* נעילה
* מערכת בקרת אש
* מערכת בקרת אש ימית

## קישורים חיצוניים

קטגוריה:מכ"ם
קטגוריה:אמצעי לחימה ימיים
קטגוריה:אמצעי לחימה אמריקאיים
רחמנא אידכר לן

[450px|ממוזער|שמאל|רחמנא אידכר לן מתוך [מחזור קטלוניה, המאה ה-14]]

**רחמנא אידכר לן**, היא תפילה בארמית הנאמרת על ידי שליח ציבור, והקהל עונים אחריו "בדיל ויעבור", שפירושה שיזכור לנו הקב"ה את זכויות אבותינו, בגלל הפסוק **"ויעבור ד' על פניו ויקרא"**, המרמז על שלוש עשרה מידות הרחמים שהבטיח הקב"ה שבכל עת שאומרים אותם בציבור, הקב"ה מושיעם.

## זמני אמירתה
בחלק מקהילות האשכנזים אומרים אותה בתפילת יום כיפור קטן, ובני עדות המזרח והתימנים אומרים אותה בימים נוראים, בתוספת בתים נוספים ("שם אל קמתי לברך" ביהדות לוב ותוניסיה).

## תוכן הפיוט
בפיוט מבקשים מאלוהים, כי יזכור את זכותיהם של אבות האומה והצדיקים, בזכות אמריתנו את י"ג מידות של רחמים:

## ארמית

בספר בית יוסף כתוב שסליחה זו נאמרת בלשון ארמית, כיוון שזו שפה שאין המלאכים מבינים, ולכן מבקשים שהקב"ה יזכור לנו את זכותו של אברהם אפילו שביקש "במה אדע", וזכותו של יצחק אפילו שכבר הצילו בעבור זה הקב"ה מעקידתו, וזכותו של יעקב אף על פי שכבר הביאו הקב"ה שלם אל אביו, וזכותו של דוד המלך למרות המעשה של בת שבע, וכיון שכל אלו היו מוכרחים להיכתב בלשון ארמית, כתבו את כולם בלשון ארמית.

## בימים נוראים

התוספת שנאמרת בקהילות התימנים בימים נוראים היא:

## קישורים חיצוניים
* מחזור עתיק באתר היברובוקס
* בדיל ויעבור, באתר ויקיטקסט

## הערות שוליים

קטגוריה:תפילות יום הכיפורים
קטגוריה:תפילות ביהדות
קטגוריה:יום כיפור קטן